Lein varjutab Nick Cave'i viimaste aastate loomingut. 15aastase poja Arthuri traagiline surm 2015. aasta suvel tõmbas murrangujoone tema muusikasse, kirjasõnasse ja tegevusse. Intervjuudes on Cave selgitanud, et lein on protsess, mida leevendab suhtlus inimestega. "Distant Sky" tuuri kontsertidel pööras Cave turvameetmetele selja. Ta kätles esirea inimesi, sukeldus rahvamassi ning kutsus kirju seltskonna kuulajaid lavale.
#000005
Suhtluse muutis ta veel vahetumaks sarjaga "Conversations with Nick Cave", mis on nüüd läbi rännanud Euroopa suuremate linnade kontserdisaalid, väisanud Ameerikat ja jõudnud sügisel laulja kodumaale Austraaliasse. Need on erilised õhtud, kus Nick Cave lihtsalt astub publiku ette avali moel ilma ansamblita, vastab kolm tundi inimeste küsimustele ja laulab klaveri taga laule, mida saalist soovitakse. Vestluskontsertide publik on eriti pühendunud ja elevil. Olukord on usalduslik ja äraarvamatu, üks ja teine kuulaja haarab mikrofoni, küsib sisukaid või triviaalseid asju. Iga järgmine hetk võib olla hingeminevalt kaunis või pealiskaudne ja rumal. Cave on avanud omapärase foorumi Red Hand Files, kus ta vastab fännide küsimustele ning jagab mõtteid, kuidas olla ja elada. Seal on nii mängulisi lugusid ja huumorit kui tõsiseid nõuandeid, kuidas hakkama saada enda ebatäiusega või leina ja kaotusvaluga. Uus album on teema loogiline jätk.
#000006
"Ghosteen" on läbivalt kulgeva muusikalise ja sisulise joonega. Ta kulgeb kaanest kaaneni nagu raamat. Ehkki iga lugu on eraldi võetunagi hea, järgnevad nad tervikus üksteisele nii loogiliselt, et kahju on kuulamist katkestada. See on hüpnootiline teekond.
#000008
"Ghosteeni" muusikas annab tooni Warren Ellise elektrooniline ambient, analoogsüntesaatori pehme kõla, bordoonid, gamelani meenutavad kellad, meditatiivsed pulseerivad rütmid. Lihtne ja naivistlik chorus lisab liturgilist mõõdet. Ja muidugi Nick Cave'i hääl. Vist esmakordselt karjääri jooksul kasutab ta lauldes siin ja seal falsetti. Tema tekstid hulbivad abstraktse fantaasia ja päriselu piiril, luues kujutluse ja reaalsuse kooskõlasid.
#000009
Albumi maailmaesiettekanne Youtube'is ja muudes voogudes pakub ekraanil pilvede rändu, vihmu, valgustäppe ja laulutekste ning lõpuks kaaluta olekus tähesaju, kus tähed kerkivad alt üles. Plaadi kaanepildiks on Cave valinud Tom duBois' religioosset idülli kujutava maali "The Breath Of Life", mis osa tema fännidest on marru ajanud, sest nemad näevad selles kitši. Sõltub, millise vaatenurga keegi valib.
#000010
"Ghosteen" ilmub füüsilisel kujul kahel kettal ja Cave nimetab pressiteates neid kaheks vaatuseks. "Esimese poole laulud on lapsed, teise poole lood on nende vanemad," ütleb ta. "Ghosteen on rändav hing". Nick Cave'i laulude tekstid ei jutusta lugusid, vaid pigem annavad impulsse, narratiiv puudub. Laule laste ja vanemate perspektiivist vaadeldes kätkeb albumi esimene pool impressioone, teine pool lausungeid ja mantrad. Esimeses pooles pürgivad lapsed süüdimatult päikese poole ja lehvitavad mahajäetud vanematele ("Sun Forest"). Kappavad hobused kujutavad vabaduse sümboleid ("Bright Horses"), end ilmutavad taevatrepp ja veealune saladus. "Leviathanis" kordub armastuse mantra. Teise poole kaks kandvat lugu "Ghosteen" ja "Hollywood" suubuvad mõistmisse ja rahusse. Vahel sähvatab lootus lahkunu naasmisest. End ilmutab Ghosteen, maailma lõpus tantsiv väike valge kogu teises reaalsuses. We are here and you are where you are (Me oleme siin, ja sina oled seal, kus sa oled).
#000011
Albumi lõpuloos "Hollywood" kasutab Cave budistlikku mõistulugu lapse kaotanud Kisa Gotamist. Buddha lubab ta lapse ellu äratada, kui naine toob sinepiseemned majast, kus pole kedagi surnud. Aga sellist kodu polnud terves külas. Kõik pered olid kunagi kellegi kaotanud, lein puudutab kõiki ja moodustab elu osa. See ongi "Ghosteeni" võti.
#000012
Nick Cave käitub albumiga oma sõnade kohaselt, mida võib lugeda soovitusena kurbadele inimestele suhtlusleheküljel Red Hand Files: "Leia ilusaid asju, inspiratsiooni, ühendusi ja sõpru. Pane mõtted kirja, sest kirjapandud sõna rahustab mõnedki deemonid. Vaata maailma läbi oma julge südame, ole enda vastu hea."
#000013
Aasta albumid 2016. Isiklikud edetabelid
#000017
Autahvel: kultuur.err.ee võttis kokku maailma parimad plaadid aastal 2013
#000022
Klassikaraadio sügiskavas annavad tooni kontserdiülekanded ja kultuurisaated
#000023
Laura Kalle: teater ei peaks ainult paitama
#000025
Liisbeth Horni uuslavastus esietendub Elektroni kunstisaalis
#000026
The Crosslegs uuest albumist: tahtsime jäädvustada oma noorusaega
#000027
Otseülekanne kell 19: avalik debatt Eesti akadeemilise muusikahariduse raskustest
#000029
Dokumentalistide Gildi kolleegipreemia pälvis Anna Hints
#000030
Arvustus. Dima Diski ulm elu parimast peost, mis kunagi ei saabugi
#000032
Robert Annus: väldin kokkupuuteid eelnevate lavastuslahendustega
#000034
Anthony Horowitz: ma usun kirjutamise ja kirjanduse jõudu
#000035
Mehhikos eesti kunstnike näituse avanud kuraator: olen Eestis olles nii palju õppinud
#000038
Filmiajakirjanik Hollywoodi streigist: mõned suuremad filmid on edasi lükkunud
#000039
Stsenaristide ühendus jõudis Hollywoodis suurte stuudiotega kokkuleppele
#000040
Eesti animafilmide muusika sai kogumiku "Anima pop"
#000042
Haapsalu kultuurikeskuses avati näitus aulidest
#000044
Loodusmuuseumi seenenäitus tegi taasiseseisvunud Eesti külastajarekordi
#000045
Teatri- ja muusikamuuseumi kogud kolitakse tuleval aastal Maarjamäele
#000046
Rannarootsi muuseumi näitusel saab näha nii Eesti kui ka välismaa käbisid
#000047
Galerii: loodusmuuseumi näitusel saab enne metsa minemist endale seened selgeks teha
#000048
Edetabel. Aasta parimad albumid 2022
#000049
Aasta parimad albumid 2022. Isiklikud edetabelid
#000050
Ülevaade. Aasta parimad lood 2022
#000051
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000055
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000056